Consorci de les Gavarres

Els Tres senglars i el gran incendi forestal a Torrent 10/05
2026-05-10 10:00 - 13:00 (Europe/Madrid)
Inspirant-se amb el conte dels tres porquets, Maria Pipió ha escrit el conte «Els tres senglars i el gran incendi forestal». Al voltant d’aquesta aventura l’empresa Gisfera ha elaborat jocs i material educatiu per treballar el tema del foc amb nens i nenes de 6 a 8 anys aproximadament. Aquesta activitat combina el joc, amb un conte amb dosis de reflexió al voltant del foc. L’Antígona de Gisfera farà reflexionar els més petits sobre com ens podem protegir del foc i què em de fer des de la gestió forestal per fer més resilients els nostres boscos.
L’activitat és gratuïta i dura unes tres hores, porteu el menjar i el beure que considereu. Per assistir-hi cal que us apunteu en el formulari de sota i que vingueu a l’ermita de Sant Llop el diumenge 10 de maig a les 10h amb ganes de jugar i d’aprendre.

Sons de les Gavarres: Duo Reyner-Vila 10/05
2026-05-10 19:00 - 20:00
L’Ajuntament de Quart programa per segon any el cicle de concerts «Sons de les Gavarres» per donar a conèixer els espais patrimonials del municipi. El diumenge 10 de maig a les 19h a l’Església de Santa Margarida de Quart hi haurà el concert de del Duo Reyner-Vila, mezzosoprano i guitarra.
En aquesta ocasió del Duo Reyner-Vila us oferiran una proposta musical que ens transporta de la sobrietat del renaixement, a la màgia de l’òpera, passant pel lirisme de la cançó italiana, el romanticisme del lied i el caràcter popular de la cançó catalana, de la mà de grans compositors per a guitarra com Mauro Giuliani, Martín i Soler o Enric Morera.
